Чавес, Уго

У́го Рафаэ́ль Ча́вес Фри́ас (, райгуырдис 1954-æм азы 28 июлы Сабанетæйы — амардис 2013-æм азы 5 мартъийы Каракасы) уыдис Венесуэлæйы президент.

 Цардафыст 
Уго Чавес райгуырдис Венесуэлæйы сахар Сабанетæйы, скъолайы ахуыргæнджыты бинонты ’хсæн. Æрыгон куы уыдис, йæ мады бæллиц уыдис, сауджын цæмæй суа, йæхи та фæндыдис бейсболист суын. 1975-æм азы каст фæцис Æфсæддон академи, уый фæстæ службæ кодта Венесуэлæйы десанты.

1992-æм азы 4 февралы Уго Чавес ссис растады фæтæг, фæлæ растад нæ фæрæстмæ, Чавес бахаудис ахæстонмæ. 1994-æм азы ахæстонæй рацыдис уæды президент Рафаэль Кальдерайы хатырæй. Чавес уайтагъд сарæзта политикон «Змæлд V республикæ». 1998-æм азы фыццаг хатт ссис Венесуэлæйы президент.

2009-æм азы 10 сентябры, Мæскуымæ официалон балцы рæстæг, Уго Чавес фехъусын кодта, йæ бæстæ Хуссар Ирыстоны æмæ Абхазы хæдбардзинад «уыциу бон» кæй банымайдзæн, уый тыххæйРБК - Венесуэла признала независимость Южной Осетии и Абхазии. РИА «Новости»: Венесуэла признает Южную Осетию и Абхазию - Чавес. .

 Фиппаинæгтæ 

Категори:Венесуэлæйы политиктæ
Категори:Венесуэлæйы президенттæ
Категори:XXI æнусы политиктæ
Категори:1954-æм азы чи райгуырдис, уыдон
Категори:Баринасы штаты чи райгуырдис, уыдон
Категори:2013-æм азы чи амардис, уыдон
Категори:Каракасы чи амардис, уыдон